### Συμμετοχές σε Εθνικές κατηγορίες

Ο Ηλυσιακός μετράει μέχρι σήμερα 26 συμμετοχές στα Κορυφαία Εθνικά Πρωταθλήματα:

* Α1 Εθνική κατηγορία ανδρών (8): 1986-87, 1987-88, 2003-04, 2009-10, 2010-11, 2011-12, 2012-13, 2013-2014

* Α2 Εθνική κατηγορία ανδρών (18): 1988-89, 1989-90, 1990-91, 1991-92, 1992-93, 1993-94, 1994-95, 1995-96, 1996-97, 1997-98, 1998-99, 2002-03, 2004-05, 2005-06, 2006-07, 2007-08, 2008-09, 2014-15

Ιστορική αναδρομή
-----------------

Το τμήμα καλαθοσφαίρισης του Ηλυσιακού ξεκίνησε τη δραστηριότητά του το 1968. Στη διάρκεια της πορείας του έχει διαγωνιστεί επί πολλά συναπτά έτη στις Εθνικές Κατηγορίες. Έχει αγωνιστεί 9 φορές στην Α1 Εθνική κατηγορία Ανδρών αποτελεί δε το σωματείο με τις περισσότερες παρουσίες στο πρωτάθλημα της Α2 Εθνικής Κατηγορίας. Από το 1983 ο Ηλυσιακός στεγάζεται στο Εθνικό Αθλητικό Κέντρο Ιλισίων, το οποίο ανήκει στο Δήμο Ζωγράφου.

Σε τοπικό επίπεδο έχει κατακτήσει δύο Πρωταθλήματα Ε.Σ.Κ.Α. (αρκετά χρόνια πριν τη διάσπασή της σε Ε.Σ.Κ.Α. και Ε.Σ.ΚΑ.Ν.Α.) και συγκεκριμένα εκείνα των ετών 1975-76 και 1983-84. Αμέσως μετά την κατάκτηση του δεύτερου τίτλου, κατέκτησε την κορυφή του τελικού βαθμολογικού πίνακα της Β' Εθνικής Κατηγορίας για τη χρονιά 1984-85. Καθώς δεν αναδείχθηκε Υπερπρωταθλητής των Ομίλων της κατηγορίας παρέμεινε σε αυτή. Ωστόσο την επόμενη χρονιά, 1985-86, κατέκτησε και πάλι την πρωτιά στον Όμιλό του και αυτή τη φορά, κατακτώντας και τον τίτλο του Υπερπρωταθλητή, ανήλθε σε ανώτερο επίπεδο.

Έτσι τη χρονιά 1986-87 διαγωνίστηκε στη νεοσύστατη Α1 Εθνική Κατηγορία. Στην τελική κατάταξη κατέλαβε την 9η και προτελευταία θέση. Την περίοδο 1987-88 βρέθηκε στην τελευταία θέση του τελικού βαθμολογικού πίνακα με αποτέλεσμα να υποβιβαστεί.

#### Δεκαετία 2000

Η αλλαγή της χιλιετίας βρήκε τον Ηλυσιακό να αγωνίζεται στη Β' Εθνική Κατηγορία, από την οποία υποβιβάστηκε στο τέλος της περιόδου 1999-00 έχοντας τερματίσει στη 13η θέση της τελικής κατάταξης. Η παραμονή του στη Γ' Εθνική, ωστόσο, υπήρξε πολύ σύντομη καθώς ολοκλήρωσε την περίοδο 2000-01 αήττητος και κατά συνέπεια Πρωταθλητής. Η καλή του πορεία συνεχίστηκε και την επόμενη περίοδο, 2001-02, που είχε σαν επιστέγασμα την κατάκτηση και του Πρωταθλήματος της Β' Εθνικής με 21 νίκες και 5 ήττες.

Η ανοδική πορεία του συλλόγου δεν διακόπηκε ούτε την επόμενη χρονιά, 2002-03, καθώς η κατάληψη της 3ης θέσης στην Α2 Εθνική ήταν αρκετή για να του εξασφαλίσει την άνοδο στην Α1 Εθνική, λόγω οικονομικής αδυναμίας του Παλαιού Φαλήρου να συμμετάσχει σε αυτή.

Ο Ηλυσιακός δεν κατόρθωσε τότε να παγιώσει τη θέση του στην κορυφαία κατηγορία, καθώς την περίοδο 2003-04 τερμάτισε στην τελευταία θέση με μόλις 6 νίκες σε σύνολο 26 αγώνων. Την επόμενη χρονιά, 2004-05 στα πλαίσια της Α2 Εθνικής ολοκλήρωσε τις αγωνιστικές του υποχρεώσεις στην 6η θέση της βαθμολογίας. Την περίοδο 2005-06 έπεσε στην 9η θέση, χωρίς ωστόσο να αντιμετωπίσει άγχος για την παραμονή του. Η περίοδος 2006-07 δεν ήταν καλή για τον Ηλυσιακό, που τερματίζοντας στη 13η θέση, σε τριπλή ισοβαθμία, κινδύνευσε με υποβιβασμό. Λιγότερο αγχώδης ήταν η περίοδος 2007-08 στην οποία, παρόλο που η ομάδα είχε και πάλι χαμηλές επιδόσεις, τερμάτισε στην 11η και ασφαλή θέση (σε σύνολο 16 ομάδων). Ήταν τελικά το 2008-09 που στον τελικό βαθμολογικό πίνακα ισοβάθμισε στην κορυφή με το Περιστέρι, ανεβαίνοντας εν τέλει στην Α1 Εθνική ως δεύτερος.

Τη Δευτέρα 8 Ιουνίου 2009, με Γενική Συνέλευση του Δ.Σ. του Ηλυσιακού Α.Ο. στα γραφεία του συλλόγου, αποφασίστηκε η μετατροπή του Τ.Α.Κ. Ηλυσιακός (Τμήμα Αμοιβομένων Καλαθοσφαιριστών) σε Κ.Α.Ε. Ηλυσιακός Α.Ο. (Καλαθοσφαιρική Ανώνυμη Εταιρία), βάσει των διατάξεων του Νόμου 2725/1999.

#### Δεκαετία 2010

Έχοντας επιστρέψει στην Α1 Κατηγορία, η ομάδα του Ηλυσιακού αυτή τη φορά πέτυχε να σταθεροποιήσει τη θέση της, ανανεώνοντας την παραμονή της για μια πενταετία.

Συγκεκριμένα την περίοδο 2009-10 ολοκλήρωσε τις αγωνιστικές της υποχρεώσεις στη 12η θέση, ισοβαθμώντας με τα Τρίκαλα 2000 που υποβιβάστηκαν. Στο θεσμό του Κυπέλλου Ελλάδος γνώρισε τον αποκλεισμό στην 1η αγωνιστική της Β' Φάσης κατόπιν ήττας με σκορ 69-60 από τον Ηρακλή Θεσσαλονίκης. Την επόμενη χρονιά, 2010-11, τερμάτισε στην 11η θέση. Η παραμονή του Ηλυσιακού στην κατηγορία εξασφαλίστηκε κατόπιν απόφασης αθλητικού δικαστηρίου, το οποίο οδήγησε στην Α2 την ΑΕΚ για πρώτη φορά στην ιστορία της. Στο Κύπελλο, την πορεία του Ηλυσιακού σταμάτησε στο πρώτο του παιχνίδι ο Αρκαδικός, ο οποίος τον υποχρεώσε σε ήττα με σκορ 87-73.

Την αγωνιστική περίοδο 2011-12 ο Ηλυσιακός βρέθηκε ξανά στην 11η θέση, σε σύνολο 13 ομάδων αυτή τη φορά. Σε ό,τι αφορά το Κύπελλο, η ομάδα του Ζωγράφου προχώρησε πολύ περισσότερο, εφόσον μετά από 4 αγώνες έφτασε στη *«Φάση των 8»*, όπου και αποκλείστηκε οριακά από την Ε.Κ. Καβάλας με σκορ 77-76. Συνεχίζοντας στο ίδιο μοτίβο, ο Ηλυσιακός τερμάτισε και πάλι κοντά στη ζώνη του υποβιβασμού την επόμενη χρονιά 2012-13 και συγκεκριμένα στη 12η θέση. Στο θεσμό του Κυπέλλου η πορεία του ανακόπηκε στην 1η αγωνιστική της Β' Φάσης, όταν ηττήθηκε με σκορ 87-74 από τον Απόλλωνα Πατρών.

Την σεζόν 2013-14, η ΚΑΕ Ηλυσιακός Α.Ο. συμμετείχε στο πρωτάθλημα της Α1 Εθνικής Κατηγορία, γνωστή και με την ονομασία «Basket League ΟΠΑΠ». Επικεφαλής προπονητής ήταν ο Τζίμης Κουστένης και άμεσος συνεργάτης προπονητής ο Χρήστος Κουτσούμπας. Κατελαβε την 12η θέση σε ισοβαθμία με τον Πανελευσινιακό και τον Ίκαρο Χαλκίδας, και τελικά υποβιβάστηκε μαζί με τον Ίκαρο λόγω χειρότερης συγκομιδής πόντων στους μεταξύ τους αγώνες.

Σε ό,τι αφορά το θεσμό του Κυπέλλου Ελλάδος , ο σύλλογος συμμετείχε σε 4 αγώνες φτάνοντας μέχρι τη *«Φάση των 8»*. Εκεί γνώρισε την ήττα από τον Ολυμπιακό Πειραιώς με σκορ 54-85 και αποκλείστηκε από τη συνέχεια της διοργάνωσης.

Το ρόστερ του συλλόγου την περίοδο 2013-14:

| Αριθμός | Ονοματεπώνυμο | Ημερ. γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|  | Αλεξάνταρ Πέτροβιτς | 1987 | 3-4 | 2,04 | Σέρβος |
|  | Έρικ Ντέβεντορφ | 1987 | 2 | 1,97 | Αμερικανός |
| 5 | Παναγιώτης Καυκής | 1980 | 1 | 1,97 | Έλληνας |
| 6 | Κώστας Φακοπουλίδης | 1995 | 2 | 1,92 | Έλληνας |
| 7 | Τάσος Αντωνάκης | 1992 | 4-5 | 2,05 | Έλληνας |
| 9 | Νίκος Χατζής | 1976 | 2 | 1,96 | Έλληνας |
| 10 | Φώτης Ζούμπος | 1993 | 2 | 1,95 | Έλληνας |
| 11 | Περικλής Δορκοφίκης | 1980 | 3-4 | 2,05 | Έλληνας |
| 12 | Ντι Τζέι Στέφενς | 1990 | 3-4 | 1,98 | Αμερικανός |
| 13 | Γιάννης Βαβάτσικος | 1990 | 3-4 | 2,01 | Έλληνας |
| 14 | Στέλιος Ιωάννου | 1987 | 2 | 1,96 | Έλληνας |
| 15 | Σάββας Τζουγκαράκης | 1986 | 5 | 2,08 | Έλληνας |
| 16 | Τσέικχ Μποντζ | 1987 | 5 | 2,08 | Σενεγαλέζος |
| 19 | Κάρτνεϊ Πίγκραμ | 1985 | 2 | 1,85 | Αμερικανός |
|    **Προπονητής** |
|  | Δημήτρης Κουστένης |  | Προπονητής |  | Eλληνας |  |
| *Δεδομένα: Φεβρουάριος 2014* |

### Διακεκριμένοι καλαθοσφαιριστές

|  |  |  |  |
| --- | --- | --- | --- |
| * Έλληνας Αντώνης Φώτσης
* Έλληνας Νίκος Χατζής
* Έλληνας Βασίλης Γκούμας
* Έλληνας Κυριάκος Βίδας
* Έλληνας Στράτος Περπέρογλου
* Αμερικανός Μπρεντ Πέτγουεϊ
* Αμερικανός Οθέλο Χάντερ
* Έλληνας Νίκος Αγγελόπουλος
* Έλληνας Γιάννης Αθανασούλας
* Έλληνας Γιάννης Αθηναίου
* Έλληνας Γιώργος Αποστολίδης
* Έλληνας Δημήτρης Αράπης
* Έλληνας Σπυρος Βερτζἀγιας
* Έλληνας Ίαν Βουγιούκας
* Έλληνας Βαγγέλης Δρόσος
 | * Έλληνας Περικλής Δορκοφίκης
* Έλληνας Φώτης Ζούμπος
* ΈλληναςΡώσος Ανατόλι Ζουρπένκο
* Έλληνας Λεωνίδας Κασελάκης
* Έλληνας Γιώργος Καστρινάκης
* Έλληνας Παναγιώτης Καυκής
* Έλληνας Δημήτρης Κοκολάκης
 | * Έλληνας Αλέξης Κυρίτσης
* Αμερικανός Τζίμι Μπάξτερ
* Έλληνας Μάριος Μπατής
* Έλληνας Γιώργος Μπόγρης
* Αμερικανός Γουίλι Ντιν
* Έλληνας Μιχάλης Οικονόμου
* Έλληνας Νίκος Παπανικολόπουλος
* Έλληνας Ανδρέας Παπαντωνίου
 | * Έλληνας Λεωνίδας Σκούταρης
* Έλληνας Δημήτρης Τσαρουχάς
* Έλληνας Γιώργος Τσιάκος
* Έλληνας Κώστας Χαρίσης
 |

### Αγωνιστική περίοδος (2014-15)

Κατά την τρέχουσα αγωνιστική περίοδο, 2014-2015, η ΚΑΕ Ηλυσιακός Α.Ο. αγωνίζεται στην Α2 Εθνική κατηγορία, στηριζόμενη σε κορμό νεαρών παικτών, με μέσο όρο ηλικίας χαμηλότερο των 21. Στο θεσμό του Κυπέλλου Ελλάδος απέκλεισε τον Ερμή Λαγκαδά (71-58) στην Α' φάση, και ηττήθηκε από τον Άρη (64-83) στην Β' Φάση.

Έδρα του Ηλυσιακού είναι το Εθνικό Αθλητικό Κέντρο Ιλισίων, χωρητικότητας 1.500 θεατών. Πρόεδρος της Κ.Α.Ε. είναι ο Παντελής Γαμπιεράκης και γενικός διευθυντής ο Ανδρέας Παπαντωνίου. Καθήκοντα πρώτου προπονητή διατηρεί από το Μάιο του 2014 ο Κώστας Σορώτος.

Το ρόστερ του συλλόγου για την περίοδο 2014-15 συνθέτουν οι παρακάτω αθλητές:

| Αριθμός | Ονοματεπώνυμο | Ημερ. γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
| 5 | Δημήτρης Λεγκίκας | 1996 | 4 | 2,05 | Έλληνας |
| 6 | Βαγγέλης Δρόσος | 1993 | 3 | 2,00 | Έλληνας |
| 8 | Γιάννης Τζιβελέκας | 1997 | 1 | 1,85 | Έλληνας |
| 9 | Τάσος Καρτέρης | 1993 | 1-2 | 1,88 | Έλληνας |
| 10 | Τάκης Νικολακόπουλος | 1994 | 3-4 | 2,00 | Έλληνας |
| 11 | Κώστας Φακοπουλίδης | 1995 | 1 | 1,92 | Έλληνας |
| 12 | Λάμπρος Βλάχος | 1993 | 3-4 | 2,00 | Έλληνας |
| 13 | Δημήτρης Κακλαμανάκης | 1994 | 5 | 2,05 | Έλληνας |
| 14 | Νίκος Τσιώκος | 1991 | 5 | 2,06 | Eλληνας |
| 15 | Γιάννης Αναγνωστάκης | 1994 | 2-3 | 1,92 | Έλληνας |
| 16 | Χαραλάμπης Νίκος | 1996 | 2-3 | 1,90 | Έλληνας |
| 17 | Κώστας Ζώρζος | 1996 | 1-2 | 1,88 | Έλληνας |
| 18 | Κώστας Κακαργιάς | 1993 | 1-2 | 1,92 | Έλληνας |
| 19 | Ανδριανός Περδικάρης | 1991 | 4 | 2,04 | Έλληνας |
|    **Προπονητής** |
|  | Κώστας Σορώτος |  | Προπονητής |  | Έλληνας |  |
| *Δεδομένα: Οκτώβριος 2014* |

Τμήματα υποδομών
----------------

Η εφηβική ομάδα του Ηλυσιακού αποτελεί ισχυρή δύναμη τα τελευταία χρόνια, έχοντας κατακτήσει δύο φορές το Πρωτάθλημα Ελλάδος Εφήβων, το 2007 και το 2008. Κατά την αγωνιστική περίοδο 2009-10 ο Ηλυσιακός κατέκτησε το Πρωτάθλημα της Α' Κατηγορίας Εφήβων που διοργανώνει η Ε.Σ.Κ.Α.

Παραπομπές
----------

1. 1 2 3 4  «Ηλυσιακός Basket League ΟΠΑΠ 2013-14: Πληροφορίες», πληροφορίες στον επίσημο ιστότοπο του Ε.Σ.Α.Κ.Ε.
2. ↑  «Το Γήπεδο» Αρχειοθετήθηκε 2009-02-04 στο Wayback Machine. πληροφορίες στον επίσημο ιστότοπο της Κ.Α.Ε. Ηλυσιακός Α.Ο.
3. 1 2 3 4  «Πρωταθλητές Β' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
4. 1 2 3 4 5 6 7 8 9 10 11 12 13 14 15  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
5. ↑  «Πρωταθλητές Γ' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότoπο της Ελληνικής Ομοσπονδίας Καλαθοσφαίρισης.
6. ↑  «Ο Ηλυσιακός και τυπικά στην Α1», άρθρο στον ιστότοπο της εφημερίδας «Πατρίς», 16 Σεπτεμβρίου 2003.
7. ↑  «Επεισοδιακή άνοδος για Ηλυσιακό»[*νεκρός σύνδεσμος*], άρθρο στον ιστότοπο της εφημερίδας «ΕθνοΣΠΟΡ» 9 Μαΐου 2009.
8. ↑  «Εγένετο… ΚΑΕ»[*νεκρός σύνδεσμος*], άρθρο στον ιστότοπο Ilisiakos.net, 8 Ιουνίου 2009.
9. ↑  «Εύκολα τα Τρίκαλα, έξω Περιστέρι & Ηλυσιακός», άρθρο στον ιστότοπο Gazzetta.gr, 7 Οκτωβρίου 2009.
10. ↑  «Δικαιώθηκε ο Ηλυσιακός, υποβιβάζεται η ΑΕΚ», άρθρο στον ιστότοπο Sport24.gr, 20 Ιουνίου 2011.
11. ↑  «O Αρκαδικός απέκλεισε τον Ηλυσιακό!», άρθρο στον ιστότοπο SigmaLive.com, 23 Σεπτεμβρίου 2010.
12. ↑  «Στα ημιτελικά η Καβάλα, νίκησε 77-76 τον Ηλυσιακό», άρθρο στον ιστότοπο In.gr, 12 Οκτωβρίου 2011.
13. ↑  «Καβάλα - Ηλυσιακός 77-76», άρθρο στον ιστότοπο Sport24.gr, 12 Οκτωβρίου 2011.
14. ↑  «Απόλλων Πάτρας-Ηλυσιακός 87-74», άρθρο στον ιστότοπο Contra.gr, 18 Σεπτεμβρίου 2012.
15. ↑  «Χωρίς πρόβλημα οι «αιώνιοι» της Θεσσαλονίκης», άρθρο στον ιστότοπο του NovaΣΠΟΡ FM, 18 Σεπτεμβρίου 2012.
16. ↑  «Ηλυσιακός - Ολυμπιακός 54-85», άρθρο στον ιστότοπο Sport24.gr, 10 Οκτωβρίου 2013.
17. ↑  «Ηλυσιακός - Ολυμπιακός 54-85», άρθρο στον ιστότοπο Contra.gr, 10 Οκτωβρίου 2013.
18. ↑  «Η ομάδα» Αρχειοθετήθηκε 2014-12-20 στο Wayback Machine. πληροφορίες στον επίσημο ιστότοπο της Κ.Α.Ε. Ηλυσιακός.
19. ↑  «Ανέλαβε ο Σορώτος τον Ηλυσιακό», άρθρο στον ιστότοπο InfoBasket.gr, 30 Μαΐου 2014.
20. ↑  «Ηλυσιακός Basket League ΟΠΑΠ 2013-14: Πληροφορίες», πληροφορίες στον επίσημο ιστότοπο του Ε.Σ.Α.Κ.Ε.
21. ↑  «Πρωταθλητές Ελλάδος Εφήβων» Αρχειοθετήθηκε 2013-04-03 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
22. ↑  «Πρωταθλητής στους Εφήβους ο Ηλυσιακός» Αρχειοθετήθηκε 2010-10-13 στο Wayback Machine. άρθρο στον ιστότοπο Sport24.gr, 31 Μαρτίου 2010.

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

  

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β' Εθνικής Κατηγορίας Καλαθοσφαίρισης Ανδρών 2022-2023 |
| --- |
|  |
| 1ος Όμιλος Βορρά | 
* Αναγέννηση Καρδίτσας
* Βίκος Ιωαννίνων
* Δόξα Λευκάδας
* Έσπερος Λαμίας
* Ιωάννινα (Α.Γ.Σ.)
* Ναύαρχος Βότσης
* Νίκη Βόλου
* Ολυμπιακός Βόλου
* Πρωτέας Γρεβενών
* Τρίκαλα
* Φίλιππος Βέροιας
 |  |
|  |
| 2ος Όμιλος Βορρά | 
* Ακαδημία ΔΕΚΑ
* Γέφυρα
* Ερμής Λαγκαδά
* Ευκαρπία
* Λεύκιππος Ξάνθης
* Μακεδονικός Νεάπολης
* Μαχητές Πειραματικό
* Πανσερραϊκός
* Πολύγυρος
* Σταυρούπολη
* Χ.Α.Ν.Θ.
 |
|  |
| 1ος Όμιλος Νότου | 
* Αχαγιά '82
* Αίολος Αγυιάς
* Δάφνη Δαφνίου
* Εθνικός Πειραιώς
* Ένωση Ιλίου
* Ζωγράφου
* Ηλυσιακός
* Ληξούρι
* Μίλων Νέας Σμύρνης
* Μύκονος
* Παγκράτι
* Φανάρια Νάξου
 |
|  |
| 2ος Όμιλος Νότου | 
* Αιγάλεω
* Εκπαιδευτήρια Δούκα
* Έσπερος Καλλιθέας
* Νέα Κηφισιά
* Οίαξ Ναυπλίου
* Ο.Φ.Η.
* Παλαιό Φάληρο
* Πανελευσινιακός
* Πανιώνιος Νέας Σμύρνης
* Πεύκη
* Πρωτέας Βούλας
* Χανιά
 |

 |